Polipai nustatomi kolonoskopijos metu. Deja, šiandien tai vienintelė patikima diagnostikos priemonė šiems pakitimams nustatyti. Aptikus polipus įvertinama jų lokalizacija, dydis, forma, paviršiaus ląstelių struktūra. Naudojant naujausią endoskopinę įrangą galima detaliau įvertinti polipą sudarančias paviršines lasteles, kraujagysles, nustatyti ar polipas „geras“, ar turi kokių nors supiktybėjimo požymių, iš įtartinų vietų paimti biopsiją – audinio gabalėlius histologiniam/patologiniam (per mikroskopą) polipo sandaros įvertinimui.